
[Preotul, după ce îşi pune epitrahilul şi felonul, deschide dvera și dă obișnuita bine- 
cuvântare din faţa Sfintei Mese, zicând: Binecuvântat este Dumnezeul nostru, tot- 
deauna, acum şi puru rea şi în vecii vecilor. 

Strana: Amin.] 


Dacă nu este preot de față, în locul binecuvântării de mai sus, diaconul, monahul 
sau mireanul, va rosti: Pentru rugăciunile Sfinţilor părinților noştri, Doamne lisuse 
Hristoase, Dumnezeul nostru, miluieşte-ne pe noi. Amin. 


Apoi se rostesc rugăciunile începătoare: 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le împlineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este Împărăţia, şi puterea, şi slava: a Tată- 
lui şi a Fiului şi a Sfântului Duh, acum şi pururea şi în vecii vecilor. Strana: 
Amin. ] 


Dacă nu va fi preot de faţă, diaconul, monahul sau mireanul, va rosti: Pentru rugă- 
ciunile Sfinţilor părinţilor noştri, Doamne lisuse Hristoase, Dumnezeul nostru, mi- 
luieşte-ne pe noi. Amin. 


Apoi se zic troparele de umilinţă: 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 

Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Simbolul credinţei 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Aliluia, aliluia, aliluia, slavă 'Ție, Dumnezeule! (de 3 ori). 


Și îndată se cântă, pe glasul al 3-lea: Dumnezeu este Domnul şi S-a arătat nouă. 
Bine este cuvântat Cel ce vine întru numele Domnului. (de 3 ori), apoi: 


Troparul Sfinţilor Atanasie şi Chiril: Pe ierarhii Domnului, pe tâlcuitorii dogme- 
lor; pe păstorii alexandrinilor propovăduitori ai adevărului, perechea cea iubită de 
Dumnezeu; pe străluciți luminători, risipitori ai întunericului celor nelegiuiţi: pe 
Sfântul Atanasie cel mare, secerătorul ereticilor, împreună cu Sfântul ierarh Chiril, 
cel ce a cinstit precum se cuvine pe Născătoarea de Dumnezeu, veniţi toți iubitorii 
de prăznuire şi adunându-ne cu veselie şi cu cântări să-i cinstim; că ei se roagă ne- 
încetat lui Dumnezeu pentru noi toţi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. al Născătoarei-Invierii, acelaşi glas: 


Gavriil, zicând ţie, Fecioară: „Bucură-te!”, împreună cu glasul S-a întrupat Stă- 
pânul tuturor, întru tine, chivotul cel sfânt, precum a zis dreptul David. Ară- 
tatu-te-ai mai desfătată decât cerurile, ceea ce ai purtat pe Făcătorul tău. Slavă 
Celui ce S-a sălășluit întru tine! Slavă Celui ce S-a născut din tine! Slavă Celui ce 
ne-a mântuit pe noi prin naşterea ta! 


Apoi: Doamne, miluieşte ! (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Condacele si icoasele 


Condacul 1 

Pe voi, părinţii noştri aleşi de Hristos, Păstorul cel mare, ca întâistătători ai vestitei 
cetăți a Alexandriei, vă lăudăm în cântări duhovniceşti şi vă rugăm să mijlociți că- 
tre Domnul pentru Biserica dreptmăritoare, pentru cetatea voastră şi pentru toți cei 
ce vă cheamă în ajutor, cu dragoste grăind: Bucurați-vă, Sfinţilor ierarhi Atanasie 
şi Chiril, stâlpi neclintiți ai Ortodoxiei! 

Icosul 1 

Îngeri pământeşti şi oameni cereşti v-aţi arătat, Sfinţilor ierarhi Atanasie şi Chiril, 
fiind luminaţi cu adevărata cunoaştere de Dumnezeu şi, ca mari ierarhi şi învăţători 
pe scaunul arhiepiscopal din Alexandria, aţi nimicit învaţătura ereticilor, iar pe cei 
dreptslăvitori i-aţi adăpat din izvoarele credinţei adevărate. De aceea şi noi, întăriți 
în Ortodoxie, grăim către voi acestea: 

Bucuraţi-vă, cei ce aţi lepădat înşelăciunea acestei lumi; 

Bucuraţi-vă, cei ce v-aţi păzit neclintiţi în viaţa curată şi fără de prihană; 
Bucuraţi-vă, cei ce aţi iubit din toată inima numai pe Hristos; 

Bucuraţi-vă, cei ce aţi supus voia voastră voii lui Dumnezeu; 

Bucuraţi-vă, cei prin care se arată strălucirea adevăratei credințe; 

Bucuraţi-vă, cei ce cu bărbăţie aţi luat jugul lui Hristos; 

Bucuraţi-vă, propovăduitori ai dumnezeieştii înțelepciuni; 

Bucuraţi-vă, vase alese ale Sfântului Duh; 

Bucuraţi-vă, lucrători credincioşi în via Domnului; 

Bucuraţi-vă, podoabe ale Bisericii Ortodoxe; 

Bucuraţi-vă, arhipăstori ai Sfintei Biserici a Alexandriei; 

Bucuraţi-vă, moştenitori ai veşnicei bucurii; 

Bucuraţi-vă, Sfinţilor ierarhi Atanasie şi Chiril, stâlpi neclintiţi ai Ortodoxiei! 


Condacul 2 

Văzând Domnul, Ştiutorul inimilor, voinţa ta statornică, înţelepciunea, viaţa sfântă 
dreapta credință de care ai dat dovadă, te-a pus pe tine, părinte Atanasie, în sfeşni- 
cul Bisericii Alexandriei, ca să răspândeşti lumina Sfintei Evanghelii în toate păr- 
ile Răsăritului, pentru care aducem lui Dumnezeu cântare de mulțumire: Aliluia! 


Icosul 2 

Plecându-vă vou lui Dumnezeu, cu minte luminată şi inimă curată, ați luat jugul 
cel bun al lui Hristos şi ați mers pe urmele apostolilor în toate ostenelile lor, Sfin- 
tlor Atanasie şi Chiril, părinții noştri, din belşug semănând cuvântul lui Dum- 
nezeu, luminând turma voastră cu harul şi întărind pe mulţi în credinţa ortodoxă. 
De aceea şi noi, povăţuiţi cu învățăturile voastre, strigăm aşa: 

Bucuraţi-vă, cei binecuvântaţi de Dumnezeu din copilărie; 

Bucuraţi-vă, cei ce aţi urmat din tot sufletul viaţa călugărească; 

Bucuraţi-vă, cei ce v-aţi nevoit în adevărata simplitate şi isihie; 

Bucuraţi-vă, cei ce încă din tinereţe v-aţi închinat viaţa lui Dumnezeu; 

Bucuraţi-vă, cei ce aţi slujit Domnului cu credință; 

Bucuraţi-vă, primitori vrednici ai harului preoţiei; 

Bucuraţi-vă, cei ce jertfa fără de sânge pentru toţi oamenii ați adus-o; 

Bucuraţi-vă, prea înţelepţi păstori şi învăţători ai Bisericii; 


Ar De Dr dr dr de Dr dr d Dr Dr dr dr De de dr dr A de dr dr A A 


Xp XP XP IP IP IE E 2 2 E IP 3 3 E E 0 E IP 5 IE E IP XX XX 


Ar De De De De dr De e De De de De Dr Dr De De De De e de de e Ar A dr d 


XP PP 2 0 E IE IE IP 3 3 5 E IE II E E E XX 


Bucuraţi-vă, vrednici următori ai apostolilor; 

Bucuraţi-vă, cei ce vă adăpaţi din izvoarele duhovniceşti ale Scripturilor; 
Bucuraţi-vă, cei ce fără frică aţi vestit adevărata credinţă; 

Bucuraţi-vă, scutul şi apărarea Biserici Egiptului; 

Bucuraţi-vă, Sfinţilor ierarhi Atanasie şi Chiril, stâlpi neclintiți ai Ortodoxiei! 


Condacul 3 

Cu puterea minţii tale celei luminate de harul dumnezeiesc, ai propovăduit Treimea 
de o Fiinţă: pe Tatăl fără de început, pe Fiul cel ce S-a întrupat şi pe Duhul atot- 
sfințitorul, fericite Chiril, arătându-te luptător şi apărător al Născătoare: de Dumne- 
zeu împotriva învățăturilor eretice. lar noi, ca pe un dumnezeiesc scriitor al tainei 
Dumnezeirii în Treime, te mărim şi luminându-ne cu învățătura ta, cântăm lui Hri- 
stos Dumnezeu, celui ce te-a proslăvit: Aliluia! 


Icosul 3 

Având mare râvnă pentru dreapta credință, părinților prea fericiți Atanasie şi Chi- 
ril, cu arma Crucii v-aţi într-armat şi sabia cuvântului lui Dumnezeu ați luat. Ca 
nişte ostaşi ai Tatălui ceresc, aţi ruşinat pe diavol, vrăjmaşul mântuirii, tăind neghi- 
nele învățăturilor eretice, mântuind sufletele celor rătăciţi, iar pe cei credincioşi în 
evlavie şi dreaptă credinţă întărindu-i. De aceea şi noi, cei luminaţi prin rugăciunea 
voastră, cu dragoste cântăm aşa: 

Bucuraţi-vă, cei ce aţi urmat marilor pustnici în nevoință şi înfrânare; 

Bucuraţi-vă, cei ce, prin pilda vieţii voastre, pe mulți i-ați întors la Dumnezeu; 
Bucuraţi-vă, binevestitori ai adevărului Evangheliei; 

Bucuraţi-vă, îndrumători ai noştri în mărturisirea credinţei ortodoxe; 

Bucuraţi-vă, cinstitori ai Preasfintei Treimi începătoare de viaţă; 

Bucuraţi-vă, cei aprinşi cu focul iubirii de Dumnezeu, asemenea Serafimilor; 
Bucuraţi-vă, cei ce aţi dezrădăcinat slujirea eretică; 

Bucuraţi-vă, cei ce prea măriți pe adevăratul Dumnezeu; 

Bucuraţi-vă, cei ce i-aţi adus la credinţă pe cei necredincioşi şi fără de Dumnezeu; 
Bucuraţi-vă, buni păzitori ai turmei voastre cuvântătoare; 

Bucuraţi-vă, cei prin care se prea măreşte sfânta credinţă; 

Bucuraţi-vă, că şi noi, păcătoşii, numele voastre le chemăm cu credinţă; 
Bucuraţi-vă, Sfinţilor ierarhi Atanasie şi Chiril, stâlpi neclintiți ai Ortodoxiei! 


Condacul 4 

Iscând furtuna răutăţii şi a duşmăniei, diavolul căuta ca, prin rău credincioşii arie- 
ni, să nimicească Biserica lui Hristos cu smintelile lui. Tu însă, părinte Atanasie, ai 
vestit cu glas mare Cuvântul mântuirii în Niceea, la întâiul Sinod Ecumenic, ai 

ruşinat cu totul învățătura lui Arie şi ai propovăduit pe Preasfânta Treime de o fiin- 
ţă, învăţându-i pe toţi să cânte lui Dumnezeu cu dragoste: Aliluia! 


Icosul 4 

Aţi auzit glasul lui Hristos, Sfinților ierarhi Atanasie şi Chiril, care v-a chemat să 
staţi neclintiți pentru credinţă, până la moarte şi urmându-l în vremea vieții voastre 
pământeşti, nu aţi avut odihnă din pricina necurmatelor osteneli pentru mântuirea 
turmei de lupii cei răpitori, dar acum aţi dobândit odihnă veşnică în lăcaşurile ce- 
reşti, pentru care slăvim ostenelile voastre, cântând aşa: 

Bucuraţi-vă, apărători înflăcărați ai adevărului lui Hristos; 

Bucuraţi-vă, tâlcuitori iscusiţi ai descoperirilor dumnezeieşti; 

Bucuraţi-vă, cei ce aţi vădit învățătura eretică a lui Arie; 

Bucuraţi-vă, apologeţi nebiruiţi ai Bisericii dreptmăritoare; 

Bucuraţi-vă, cei ce, prin înţeleaptă vorbire, aţi închis gurile celor rătăciți; 
Bucuraţi-vă, ostaşi veghetori, străjeri ai credinţei; 

Bucuraţi-vă, păstori în neîncetată stare de jertfă; 

Bucuraţi-vă, cei ce aţi fost mereu gata să vă puneţi sufletul pentru fini duhovniceşti; 
Bucuraţi-vă, vistierii bogate de adâncă teologie; 

Bucuraţi-vă, cei ce aţi sădit în lume dreapta credinţă şi evlavia; 

Bucuraţi-vă, mărturisitori ai Preasfintei Treimi; 

Bucuraţi-vă, călăuzitori nerătăciți la hmanul mântuirii; 

Bucuraţi-vă, Sfinţilor ierarhi Atanasie şi Chiril, stâlpi neclintiți ai Ortodoxiei! 


Condacul 5 

În Alexandria te-ai arătat, Sfinte Chiril, ca o stea călăuzitoare, luminată de Soarele 
Dreptăţii, Hristos Dumnezeu, strălucind peste părțile Răsăritului şi, precum steaua 
de la Betleem a povăţuit altădată pe magii din Persia, la fel şi tu, sfinte, calea cre- 
dinței drepte ai arătat; pentru aceea, cântăm cu multțumire Domnului: Aliluia! 


Icosul 5 

Văzând fii Bisericii din Alexandria că aţi binevestit Evanghelia şi că aţi apărat fără 
teamă credinţa cea adevărată în Dumnezeu, au urmat pilda vieţuirii voastre. lar voi, 
ca buni păstori, cu dragoste i-aţi povăţuit pe cei ce doreau mântuirea, mulţumind 
Domnului pentru milostivirea Lui cea negrăită către cei ce-L caută cu toată inima. 
Pentru aceasta, în cântări de bucurie vă prea mărim pe voi, Sfinților părinți, şi 
grăim: 

Bucuraţi-vă, rugători călăuziți de Duhul Sfânt; 

Bucuraţi-vă, luminători ai sufletelor noastre; 

Bucuraţi-vă, cei ce v-aţi pus întreaga viaţă în slujba credinței; 

Bucuraţi-vă, cei ce ne-aţi lăsat vrednică pildă cum să-L slăvim pe Hristos; 

Bucuraţi-vă, ierarhi plini de har, prin care ereziile s-au risipit; 

Bucuraţi-vă, înţelepţi scriitori, apărători ai dogmelor ortodoxe; 

Bucuraţi-vă, cei ce pe diavolul şi pe slugile lui i-aţi alungat; 

Bucuraţi-vă, apărători prea slăviţi ai dreptei credințe; 

Bucuraţi-vă, cei ce aţi dobândit râvna pentru credinţă a lui Ilie Tesviteanul; 
Bucuraţi-vă, cei ce, precum prorocul Danul, pe Domnul L-aţi slăvit; 
Bucuraţi-vă, lucrători harnici pe ogorul Domnului; 

Bucuraţi-vă, cei ce nici după moarte nu v-aţi depărtat de turma voastră; 
Bucuraţi-vă, Sfinţilor ierarhi Atanasie şi Chiril, stâlpi neclintiţi ai Ortodoxiei! 


Condacul 6 

Propovăduitor al adevăratei învaţături despre Preasfânta Treime te-ai arătat lumii, 
ierarhe Atanasie. Cu puterea cuvintelor tale pline de har şi a scrierilor insuflate de 
Dumnezeu, ai ruşinat înşelarea lui Arie şi ai răbdat multe suferinţe de la duşmanii 
Ortodoxiei: cinci izgoniri nedrepte de pe tronul Alexandriei, întemnițare şi multe 
prigoniri. Pentru aceasta, privindu-te toți ca pe păstorul cel bun care-şi pune su- 
fletul pentru oile sale, Îi aducem lui Dumnezeu cântarea de laudă: Aliluia! 


Icosul 6 

Ca nişte luminători ați strălucit pe cerul Bisericii, Sfinților ierarhi, prin nevoința 
vieții voastre arătând tuturor credincioşilor calea către Hristos, Lumina cea neapu- 
să. De aceea, vă rugăm să ne ajutaţi ca, prin harul Lui, să lepădăm întunericul ne- 
credinței şi al neînfrânării care stăpâneşte în lume, încât, împreună cu toți cei ce 
iubesc şi cinstesc pe Dunmnezeu în duh şi adevăr, să cântăm aşa: 

Bucuraţi-vă, cei ce aţi luminat lumea prin puterea cuvintelor voastre; 

Bucuraţi-vă, purtători ai luminii lui Hristos prin întunericul acestui veac; 
Bucuraţi-vă, stele mult strălucitoare, care ne călăuziţi în noaptea ispitelor; 
Bucuraţi-vă, candele aprinse în Biserica lui Hristos; 

Bucuraţi-vă, râvnitori fierbinţi pentru apărarea dreptei credințe; 

Bucuraţi-vă, dascăli de cuget şi de simţire ortodoxă; 

Bucuraţi-vă, cei ce aţi răbdat de la eretici ameninţări şi prigoniri; 

Bucuraţi-vă, cei ce, fiind defăimaţi, Dumnezeu pentru toate; 

Bucuraţi-vă, luptători neînfricaţi prin cuvânt şi scrieri; 

Bucuraţi-vă, cetăţi de scăpare ale celor prigoniți pentru adevăr; 

Bucuraţi-vă, părinți duhovniceşti trăitori ai îndumnezeirii; 

Bucuraţi-vă, călăuzitori ai noştri către Patria cerească; 

Bucuraţi-vă, Sfinţilor ierarhi Atanasie şi Chiril, stâlpi neclintiți ai Ortodoxiei! 


Condacul 7 

Vrând ereticii să te izgonească de pe tronul Bisericii Alexandriei, Sfinte Chiril, te- 
au clevetit înaintea împăratului Teodosie, însă Dumnezeu, ştiind viaţa ta cea îmbu- 
nătățită, a ruşinat pe clevetitori şi a risipit toată adunarea lor, iar pe tine te-a aşezat 
în fruntea Sinodului Ecumenic din Efes. Iar tu, părinte, în Sobor ruşinând erezia lui 
Nestorie, ai prea mărit pe Născătoarea de Dumnezeu şi Maica Luminii, iar pe Hri- 
stos, Dumnezeu Omul, L-ai slăvit, cântându-i: Aliluia! 


Icosul 7 

Prin ostenelile voastre în via lui Hristos cea nou răsădită, v-aţi arătat vrednici lu- 
crători şi păzitori, Sfinților părinți, pentru care, ca nişte slugi credincioase aţi intrat 
în bucuria Domnului, iar acum, în ceruri, mijlociţi înaintea lui Dumnezeu pentru 
apărarea şi răspândirea dreptei credinţe, dar şi pentru mântuirea noastră, a păcă- 
toşilor, a celor ce cântăm aşa: 

Bucuraţi-vă, cei ce aţi risipit eresurile lui Arie şi Nestorie; 

Bucuraţi-vă, apărători ai noştri de învățăturile rău credincioşilor; 

Bucuraţi-vă, învăţători ai celor rătăciți de la calea cea dreaptă; 

Bucuraţi-vă, cei ce, cu lumina harului, luminaţi pe cei întunecaţi la minte; 
Bucuraţi-vă, cei ce, cu apele iubirii, ne adăpaţi brazdele inimilor, spre rodire; 
Bucuraţi-vă, străjeri neobosiţi întru apărarea turmei duhovniceşti; 

Bucuraţi-vă, ostaşi ai lui Hristos, încă din viaţă încununaţi cu slava Lui; 
Bucuraţi-vă, alungători ai lupilor îmbrăcaţi în piei de oi; 

Bucuraţi-vă, izvoare prin care Dumnezeu revarsă vindecări sufleteşti; 

Bucuraţi-vă, povăţuitori ai credincioşilor în urcuşul mântuirii; 

Bucuraţi-vă, ierarhi sfinţiţi care aduceți Bisericii întărire şi pace; 

Bucuraţi-vă, cei ce preschimbaţi întristările noastre în bucurie; 

Bucuraţi-vă, Sfinţilor ierarhi Atanasie şi Chiril, stâlpi neclintiţi ai Ortodoxiei! 


Condacul 8 

O nouă furtună s-a abătut asupra Bisericii lui Dumnezeu, când împăratul lulian s- 
a întors la cinstirea zeilor mincinoşi. Atunci, duşmanii s-au ridicat asupra ta, ierar- 
he Atanasie, şi l-au sfătuit pe împărat să te piardă. Dar tu, sfinte, ai prorocit că 
această tulburare se va stinge grabnic şi te-ai rugat Domnului să zădărnicească re- 
lele planuri urzite împotriva creştinilor, ca toţi credincioşii, cu mulţumire, să cânte 
lui Dumnezeu: Aliluia! 


Icosul 8 

Toţi dreptslăvitorii creştini mărturisesc ajutorul vostru plin de har, Sfinţilor ierarhi 
Atanasie și Chiril, văzându-vă că ne apărați de dezbinare, ne feriți de năvălirea 
vrăjmaşilor şi ne izbăviţi de tot felul de necazuri. De aceea şi noi, credincioşii fii ai 
Bisericii lui Hristos, vă aducem laudele acestea: 

Bucuraţi-vă, trăitori ai învățăturilor Evangheliei; 

Bucuraţi-vă, cei mult iubiţi de credincioşii evlavioşi; 

Bucuraţi-vă, mijlocitori pentru toţi cei ce vă cinstesc; 

Bucuraţi-vă, cei ce aţi ţinut aprinsă lumina lui Hristos şi în vreme de furtună; 
Bucuraţi-vă, cei ce multora aţi deschis uşa Împărăției cerurilor; 

Bucuraţi-vă, rugători pentru mântuirea neamului creştinesc; 

Bucuraţi-vă, pilde de curăție și neprihănire întru Domnul; 

Bucuraţi-vă, nume la auzul cărora drepteredincioşii se veselesc; 

Bucuraţi-vă, adevăraţi păzitori ai dragostei lui Dumnezeu; 

Bucuraţi-vă, învăţători întelepţi ai creştinilor din toate timpurile; 
Bucuraţi-vă, cei ce aţi fost încununaţi cu diadema răbdării; 

Bucuraţi-vă, cei ce străluciți cu lumina cea veşnică în ceruri; 

Bucuraţi-vă, Sfinţilor ierarhi Atanasie şi Chiril, stâlpi neclintiți ai Ortodoxiei! 


Condacul 9 

Toată firea îngerească este uimită de puterea credinţei tale, Sfinte ierarhe Chiril, că 
Domnul te-a arătat apărător neclintit al Ortodoxiei. Tu pretutindeni ai vestit ade- 
vărul Evangheliei, mângâind pe cei credincioşi şi astfel i-ai păzit de învăţăturile 
eretice. De aceea, nici acum nu ne părăsi, și întăreşte-ne pe toți în dreapta credinţă 
Şi în unire, ca să cântăm cu bucurie Preasfintei Treimi: Aliluia! 


Icosul 9 

Cu mult curaj aţi propovăduit dreapta credinţă prin cuvântări şi Scrieri minunate, 
Sfinților Atanasie şi Chiril, cei de Dumnezeu înţelepțiți. Voi aţi teologhisit despre 
întruparea Cuvântului, luminând sufletele multora şi arătându-le calea spre mân- 
tuire, pe care ați păşit fără şovăire până la fericitul vostru sfârşit. lar noi, bucurân- 
du-ne că vă avem învăţători şi rugători înaintea Preasfintei Treimi, vă cinstim, 
grăind: 

Bucuraţi-vă, buni păstori şi fierbinte râvnitori pentru dreapta credință; 

Bucuraţi-vă, cei ce aţi înmulțit talantul încredinţat vouă; 

Bucuraţi-vă, pelerini neobosiţi pe calea către Patria cerească; 

Bucuraţi-vă, locuitori ai cerului împreună cu cetele îngereşti; 

Bucuraţi-vă, luminători ai celor ce sunt în întunericul rătăcirii; 

Bucuraţi-vă, cei ce, pentru aceasta, mari vă numiţi în Împărăţia lui Dumnezeu; 
Bucuraţi-vă, cei împodobiţi de Hristos cu slava cea veşnică; 

Bucuraţi-vă, cei ce în rândul marilor Sfinți ierarhi sunteți cinstiți; 

Bucuraţi-vă, învăţători a toată lumea, de Dumnezeu înțelepțiți; 

Bucuraţi-vă, cei ce dimpreună cu toți Sfinţii vă rugați acum pentru noi; 
Bucuraţi-vă, cei prin care s-a prea slăvit şi întărit credinţa creştinească; 

Bucuraţi-vă, cei ale căror nume sunt scrise în ceruri, dar şi în inimile credincio- 
şilor; 
Bucuraţi-vă, Sfinţilor ierarhi Atanasie şi Chiril, stâlpi neclintiţi ai Ortodoxiei! 


Condacul 10 

Păzind turma lui Hristos de prigonitori, Sfinte ierarhe Atanasie, nu te-ai înfricoşat 
de mânia împăraților, nici de clevetirile ereticilor, nici de întemniţări. Ci, pe toate 
acestea răbdându-le ca un vrednic ostaş al lui Hristos nu ai încetat să-i luminezi pe 
păstoriții tăi, rugându-te ca să stea neclintiți în dreapta credință, să nu se teamă de 
uneltirile vrăjmaşului, iar în mâhniri şi în năpaste să mulţumească pentru toate lui 
Dumnezeu, cântându-l: Aliluia! 


Icosul 10 

Apărători nebiruiți sunteți tuturor creştinilor dreptslăvitori, Sfinților ierarhi Ata- 
nasie şi Chiril, că Făcătorul cerului şi al pământului v-a ales să fiţi pe pământ stâlpi 
neclintiți ai adevăratei credinţe. De aceea, rugaţi-vă să ne învrednicim de harul lui 
Dumnezeu şi să vieţuim în adevăr noi toţi, cei ce vă iubim şi cu credință grăim: 
Bucuraţi-vă, apostoli care ați propovăduit fără teamă adevărul lui Hristos; 
Bucuraţi-vă, dascăli ai dogmelor dreptei credinţe; 

Bucuraţi-vă, cei ce purtaţi cuvintele dumnezeieşti în inimile voastre; 

Bucuraţi-vă, cei ce ne-aţi lăsat comoara cea duhovnicească a scrierilor voastre; 
Bucuraţi-vă, cei ce păziţi sufletele noastre de orice fel de rătăcire; 

Bucuraţi-vă, cei prin ale căror rugăciuni biruim uneltirile diavoleşti; 

Bucuraţi-vă, vindecători ai bolilor noastre sufleteşti şi trupeşti; 

Bucuraţi-vă, limanuri neînviforate în năpastele ce ne cuprind; 

Bucuraţi-vă, vistierii pline de bunătăţi vremelnice şi veşnice; 

Bucuraţi-vă, mijlocitori ai noştri la tronul Judecătorului Ceresc; 

Bucuraţi-vă, cei ce, având inimă curată, ÎI vedeți acum pe Dumnezeu; 

Bucuraţ-vă, cei ce nici după mutarea în cereştile lăcaşuri, grija pentru noi nu ați ui- 
tat-o; 

Bucuraţi-vă, Sfinţilor ierarhi Atanasie şi Chiril, stâlpi neclintiți ai Ortodoxiei! 


Condacul 11 

Rugăciunea pe care o aducem astăzi înaintea icoanei voastre, ascultaţi-o cu milo- 
stivire, Sfinților ierarhi Atanasie şi Chiril, și fiți mijlocitori pentru cei ce vă cer aju- 
torul vostru cel plin de har, dăruindu-le celor bolnavi vindecare, celor întristați 
mângâiere, celor în nevoi izbăvire, ca, bucurându-ne, să slăvim pe Dumnezeu, cân- 
tându-l: Aliluia! 


Icosul 11 


Ar Dr Dr dr dr de Dr dr de De Dr dr dr De de dr dr A de dr dr A A 


Xp XP XP IP IP E E 2 2 E IP 3 3 E E E IP 5 II II XXX 


Je De De De De dr De e De De de De Dr Dr De De De De De De de e Ar A d 


XP PP 0 0 E E 3 IP IP 3 3 IE IE II IE E E XX 


Luminători prea străluciți şi făcători de minuni v-aţi arătat, Sfinților părinți, că din 
vremurile vechi și până acum mijlociți pentru toți bine credincioşii creştini, rugân- 
du-vă neîncetat lui Dumnezeu să dăruiască iertare de greşeli tuturor celor ce cu 
dragoste cinstesc sfântă pomenirea voastră şi cântă aşa: 

Bucuraţi-vă, cei ale căror icoane ne sunt ferestre către cer; 

Bucuraţi-vă, că în toată creștinătatea sunt cinstite numele voastre; 

Bucuraţi-vă, cei ce ne izbăviţi de năvălirea celor de alt neam; 

Bucuraţi-vă, apărători ai credinţei şi pururea rugători pentru noi; 

Bucuraţi-vă, învăţători ai înţelepciunii cereşti; 

Bucuraţi-vă, prea străluciți luminători a toată lumea; 

Bucuraţi-vă, că fii Bisericii, prin mijlocirea voastră, se mântuiesc; 

Bucuraţi-vă, purtători ai poverilor celor necăjiţi şi întristaţi; 

Bucuraţi-vă, nădejdea şi apărarea noastră în tot felul de necazuri; 

Bucuraţi-vă, dumnezeiasca mângâiere în vremuri de restrişte; 

Bucuraţi-vă, cei ce Îl milostiviţi spre noi pe Stăpânul tuturor; 

Bucuraţi-vă, cei prin care se întăreşte Biserica lui Hristos; 

Bucuraţi-vă, Sfinţilor ierarhi Atanasie şi Chiril, stâlpi neclintiți ai Ortodoxiei! 


Condacul 12 

Prăznuim pomenirea voastră cea binecuvântată, Sfinților ierarhi ai lui Hristos, Ata- 
nasie şi Chiril, şi, adunându-ne înaintea cinstitei voastre icoane, suntem apărați 
prin mijlocirea voastră, că v-aţi arătat vindecători de boli, învățători celor rătăciți şi 
grabnic ajutători tuturor celor ce vă cheamă în rugăciune şi cântă lui Dumnezeu: 
Aliluia! 


Icosul 12 

Lăudând viaţa voastră sfântă pe pământ şi slava voastră în ceruri, cu smerenie vă 
rugăm, Sfinților ierarhi Atanasie şi Chiril, să ne dăruiţi putere de sus asupra vrăj- 
maşilor văzuți şi nevăzuţi, să ne fiți ajutători spre toate cele de folos şi să ne bine- 
cuvântați cu pace, dragoste, credință statornică, inimă curată şi frică de Dumne- 
zeu, ca toţi, dobândind lumina harului, să vă cântăm cu bucurie aşa: 

Bucură-te, mare Atanasie, cel ce porți numele nemuririi, 

Bucură-te, luminat învățător al Bisericii lui Hristos; 

Bucură-te, Sfinte Chiril, cel ce ai dezrădăcinat rătăcirea lui Nestorie; 

Bucură-te, slavă şi întărire a tronului Alexandriei; 

Bucură-te, cinstite Atanasie, că pentru dreapta credinţă ai fost izgonit; 

Bucură-te, cel ce în taină prin rugăciune îţi păzeşti turma ta; 

Bucură-te, înțelepte Chiril, cel ce mult te-ai ostenit pentru prea cinstirea Născătoa- 
rei de Dumnezeu, 

Bucură-te, că la adormirea ta însăşi Maica Domnului a venit; 

Bucură-te, fericite Atanasie, că marele Antonie ţi-a lăsat veşmântul său; 

Bucură-te, că sfintele tale moaşte în Biserica Sfânta Sofia din Constantinopol au 
fost aşezate; 

Bucură-te, vrednicule Chiril, neîntrecut propovăduitor al înțelepciuni lui Dumne- 
zeu; 

Bucură-te, părinte Atanasie, slăvit arhiereu al Dumnezeului preaînalt; 

Bucuraţi-vă, Sfinţilor ierarhi Atanasie şi Chiril, stâlpi neclintiţi ai Ortodoxiei! 


Condacul 13 (de trei ori) 

O, păstori ai noştri întru tot slăviți, Sfinților ierarhi Atanasie şi Chiril, primiți acea- 
stă puţină rugăciune a noastră, adusă din smerite inimi, cereţi pentru noi de la Hri- 
stos Dumnezeu întărire în credinţa cea adevărată, ca fără prihană să umblăm întru 
poruncile Domnului şi, cu mijlocirea voastră, să ajungem în Împărăţia cerurilor, ca 
să ne învrednicim cu bucurie să cântăm dimpreună cu voi, cântarea de biruință: 
Aliluia! 


Apoi se citesc iarăşi: 


Icosul 1 

Îngeri pământeşti şi oameni cereşti v-aţi arătat, Sfinţilor ierarhi Atanasie şi Chiril, 
fiind luminaţi cu adevărata cunoaştere de Dumnezeu şi, ca mari ierarhi şi învăţători 
pe scaunul arhiepiscopal din Alexandria, ați nimicit învaţătura ereticilor, iar pe cei 
dreptslăvitori i-aţi adăpat din izvoarele credinţei adevărate. De aceea şi noi, întăriți 
în Ortodoxie, grăim către voi acestea: 

Bucuraţi-vă, cei ce aţi lepădat înşelăciunea acestei lumi; 

Bucuraţi-vă, cei ce v-aţi păzit neclintiţi în viaţa curată şi fără de prihană; 
Bucuraţi-vă, cei ce aţi iubit din toată inima numai pe Hristos; 

Bucuraţi-vă, cei ce aţi supus voia voastră voii lui Dumnezeu; 

Bucuraţi-vă, cei prin care se arată strălucirea adevăratei credințe; 

Bucuraţi-vă, cei ce cu bărbăţie aţi luat jugul lui Hristos; 

Bucuraţi-vă, propovăduitori ai dumnezeieştii înțelepciuni; 

Bucuraţi-vă, vase alese ale Sfântului Duh; 

Bucuraţi-vă, lucrători credincioşi în via Domnului; 

Bucuraţi-vă, podoabe ale Bisericii Ortodoxe; 

Bucuraţi-vă, arhipăstori ai Sfintei Biserici a Alexandriei; 

Bucuraţi-vă, moştenitori ai veşnicei bucurii; 

Bucuraţi-vă, Sfinţilor ierarhi Atanasie şi Chiril, stâlpi neclintiţi ai Ortodoxiei! 


Condacul 1 

Pe voi, părinții noştri aleşi de Hristos, Păstorul cel mare, ca întâistătători ai vestitei 
cetăți a Alexandriei, vă lăudăm în cântări duhovniceşti şi vă rugăm să mijlociţi că- 
tre Domnul pentru Biserica dreptmăritoare, pentru cetatea voastră şi pentru toți cei 
ce vă cheamă în ajutor, cu dragoste grăind: Bucurați-vă, Sfinţilor ierarhi Atana- 
sie şi Chiril, stâlpi neclintiţi ai Ortodoxiei! 


După care rostim această: 
Rugăciune 


O, întru tot lăudaţilor părinți ai noştri, Atanasie şi Chiril, ierarhi luminaţi de Dum- 
nezeu ai Bisericii, apărători neînfricați ai Ortodoxiei, izgonitori ai eresurilor, apă- 
rători ai dreptei credinţe, doctori iscusiţi ai celor bolnavi, sprijinitorii grabnici ai ce- 
lor aflaţi în necazuri și calzi mijlocitori pentru toți cei ce aleargă la voi cu credinţă, 
ajutaţi-ne pe noi, păcătoşii, în viaţa aceasta, plină de încercări, de ispite şi de întri- 
stări, şi rugați-vă lui Dumnezeu să ne dăruiască iertare de păcate, îndreptare vieții, 
sporire în virute şi moştenirea Împărăției cerurilor, ca, dimpreună cu voi să slăvim 
pe Treimea cea de o fiinţă: pe Tatăl şi pe Fiul şi pe Sfântul Duh, acum și pururea şi 
în vecii vecilor. Amin. 


După citirea Acatistului, rostim rugăciunea: Cuvine-se, cu adevărat, să te fericim 
pe tine, Născâtoare de Dumnezeu, cea pururea fericită şi prea nevinovată şi Maica 
Dumnezeului nostru. Ceea ce eşti mai cinstită decât Heruvimii şi mai slăvită, fără 
de asemănare, decât Serafimii, care, fără stricăciune, pe Dumnezeu-Cuvântul ai 
născut, pe tine, cea cu adevărat Născătoare de Dumnezeu, te mărim. 


[Dacă este preot, acesta rosteşte Ectenia întreită, după care face otpustul mic. ] 
În lipsa preotului, după rugăciunea câtre Maica Domnului, zicem: Pentru rugăciu- 


nile Sfinţilor părinților noştri, Doamne Iisuse Hristoase, Dumnezeul nostru, milu- 
jeşte-ne pe noi. Amin. 

„Pe ierarhii Domnului, pe tâlcu- 
itorii dogmelor, pe păstorii alexan- 
drinilor și propovăduitorii ade- 
vărului cei iubiți de Dumnezeu; pe 
străluciţii luminători, risipitori ai în- 
tunericului celor nelegiuiţi: pe Sfân- 
tul Atanasie cel Mare, secerătorul 
ereticilor, împreună cu Sfântul 
Ierarh Chiril, cel ce a cinstit precum 
se cuvine pe Născătoarea de Dum- 
nezeu, veniţi, toți iubitorii de prăz- 
nuire, ca, adunându-ne cu veselie, 


în cântări să-i cinstim, că ei se roa- 


gă neîncetat lui Dumnezeu pentru 
Noi toți.” 


Troparul Sfinţilor Ierarhi 
Atanasie cel Mare și Chiril 


toba d ui eapiapip i 
IN 978-973-616 


N) 011141 


Leda Ar Ar dr Ar Ar dr Ar Ar de Ar dr de Ar dr Ar Ar d Ar A pe e 


DI OI N EI II NI III EI Ne 


